Sa kuuled iidset saladust: kuidas leida Jumala tuumajõud.
Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates: "See on üleloomulik!"
Tere tulemast minu maailma, kus üleloomulik on tavapärane.
Saatekülaline Steven Brooks on õppinud inglitega koostööd tegema.
Ta teab, et inglid on alati temaga ja ta tegutseb koos nendega.
Steven, milline oli su esimene kogemus ingliga?
Hakkasin nägema vaimset reaalsust 2000. a, kui Issand hakkas mulle
andma üleloomulikke kogemusi.
Esimesel korral olin oma garaazhis ja palvetasin põlvedel.
Pärast 45-minutilist palvet tõusin ma korraga pilve sees ülespoole.
Varsti puudutasid mu jalad kõva pinnast ja ringi vaadates nägin,
et olin teistsuguses reaalsuses.
Olid sa enne ka midagi sellist kogenud?
See oli esimene kord, kus midagi sellist juhtus.
Nägin enda ümber keerlemas eri tooni kollaseid ja kuldseid värve.
Need värvid mänglesid mu ümber - nii ilusaid värve nägin esimest korda.
Seejärel vaatasin enda ette ja nägin võrratult kaunist ja suurt trooni.
Trooni kattis valge sätendav pilv.
Ometi paistis 70 jala kõrgusel õhus hiigelsuure pilve sees käetugi.
Korraga haarasid mind selle pilve seest kaks enneolematult suurt kätt
ja tõstsid mind pilve sisse.
See oli Jehoova Jumala troon. Jumal tõstis mind oma hiiglaslike kätega
oma sülle.
Jumal ütles kolm elumuutvat sõna:"Ma armastan sind."
Kui ma seda kuulsin, siis kõik ebaõnnestumised, probleemid, haavad,
kogu valu, mida eales olin kogenud, jooksid mu ees nagu filmilindil.
Ma tervenesin kogu valust ja kõigist haavadest.
Olin täiesti terve ja rõõmust peaaegu lõhkemas.
Need sinu poole sirutatud suured käed on nagu isa käed, mis on
sirutatud lapse poole. Lapsena tundusid mulle isa käed nii suured.
Mu isa aga ei näidanud kunagi oma tundeid ega öelnud mulle,
et ta armastab mind.
Võib-olla on teil sama olukord. Teie isa ütleb teile sama, mida
ütles Isa Jumal Stevenile: "Ma armastan sind."
Steven, kuidas see nägemus su elu mõjutas?
Kogu mu elu oli pea peale pööratud. Kui läksin tuppa, olin nii rõõmus
ja õnnelik, et mu naine ütles: "Sa nägid Issandat!".
Olin ekstaasis. Teadsin, et nüüd algab uus elu.
Aja möödudes sa siiski leidsid, et soovid rohkem Jumalat oma ellu.
Võib-olla pole ka sina rahul ja soovid koos Jumalaga enamat.
See ei ole Jumala süü.
Sa räägid "tuumajõust". Mis see on?
Igatsesin enam Issandat, Tema au, võidmist ja ligiolu oma elus.
Minu vaimulik nälg hakkas lausa füüsilist nälga ületama.
Lükkasin taldriku eemale ja veetsin rohkem aega Piiblit lugedes.
Olid teatud ajad, kus mul lihtsalt ei olnudki toidunälga - see oli arm.
Sain siis rohkem palves olla ja Jumal austas seda.
Mul oli Temaga aina enam kogemusi ja aina enam nägemusi.
See oli tasu Issandalt Tema otsimise eest.
Kuidas sa jõudsid palve ja paastuni?
Järk-järgult. Sõna avanes mulle. Seejärel tegin ühe hüppe.
Olin nii näljane.
Keegi ei õpetanud mind, väga vähe oli raamatuid palve ja paastu kohta.
Jumala Sõnast aga nägin, et Jumalal on rohkem väge ja rohkem võidmist.
Palusin: "Jumal, ma tahan Sind otsida. Anna mu ellu rohkem väge."
Tema vägi ongi tuumajõud. Apostlite tegude raamat räägib, et Peetrusel
oli vägev võidmine - kõik, kellele tema vari langes, said terveks.
Vari ise ei tervendanud, see näitas lihtsalt väe leviku piiri.
Võib öelda, et Peetrus oli radioaktiivne. Temast lähtus midagi,
mis tervendas inimesi. See oli Jumala radioaktiivne tuumajõud.
Ütlesin: "Jumal, tahan seda rohkem oma ellu."
Otsisin Jumalat ja Tema andiski aina rohkem väge mu ellu.
Sa käisid Iisraelis ja vägi sinu peal oli nii suur, et inimesed said
sinu läheduses terveks.
Mida öelda neile, kes pole paastunud? Võib-olla nad ütlevad:
"Ma paastun ühe eine. See aga ei tähenda Jumala silmis midagi.
Miks peaksin end piinama?"
See tähendab Issandale palju. Ükskõik kas ohver on väike või suur,
on see ainult üks eine - Jumal peab peab arvet ja tasub neile, kes teda
hoolsasti otsivad, kes loobuvad einest, palvetavad ja loevad Sõna.
Sa ei loobu einest, et saleneda, vaid et veeta aega Jumalaga.
Paljud arvavad, et paastumisest üksi aitab.
Kui me vaid loobume toidust ega asenda seda Sõna ja palvega, siis
on see lihtsalt dieet. Ilma palveta paastul puudub vaimulik mõju.
Kui aga juhtub, et keegi paastub, aga tulemusi ei näe?
Need tulevad kindlasti, võib-olla mitte viimasel paastupäeval,
vaid kolm või üheksa kuud hiljem, aga need tulevad.
Usun, et lõikan praegu paastu vilju, mis toimus aastaid tagasi.
Jah, see võib tulla 10 a pärast. Jumal teab õiget aega.
Kui kogud taevasele kontole, kui külvad Jumala otsimise seemet ja
näitad Jumalale oma nälga ja otsid Teda kõigest südamest, siis tuleb
lõikus, mille sarnast sa ei oska ette kujutadagi.
Jumal on nii suur ja tunneb meid nii hästi ja Tema tasub meile parimal
viisil, mille peale me ise ei tule. See puudub meie radaril.
Olin koos Steveni ja tema naise Kellyga Iisraelis.
Mõne aja pärast räägin teile neist, kes tema läheduses tervenesid.
Palun tal ka sinu pärast palvetada. Jää meiega.
Naaseme varsti saatesse.
Sid Roth on leidnud üleilmse ärkamise võtme.
Jeesus on lammutanud juute ja paganaid eraldava vaheseina.
Juutideni jõuab imede ja tunnustähtede kaudu.
Meie kodulehekülg varustab usklikke üleloomulikult tegutsema
ja mõistma Iisraeli sündmusi ning koguduse juudi juuri.
Külasta lehekülge: www.sidroth.org
Naaseme saatesse: "See on üleloomulik!"
Siin Sid Roth ja Steven Brooks.
Imeline, mis juhtus Iisraelis.
Räägi naisest, kes sinu poole tuli. Te ei puudutanud üksteist, aga
Jumala radioaktiivne tuumajõud kiirgas sinust.
Jah, Jumala võidmine oli kohal, et tervendada. Palusin nende pärast,
kes mu ümber olid. Nad võtsid vastu võidmise ja tervenemise.
Üks naine, kellel olid suured valud, kirjutas mulle hiljem:
"Ma ei pääsenud su lähedale ja sa ei saanud mulle käsi peale panna."
Ta tuli aga aina lähemale ja äkki läbistas võidmine nagu auhiilguse
laine tema ihu ning ta sai hetkega terveks, keegi ei pannud käsi peale.
Usun, et see juhtub täna ka sinuga.
Steven, räägi suurest koosolekust Pennsylvanias, mis toimus sinu
palve ja paastu ajal.
Läksin ühte Pennsylvania kirikusse. Pastor ütles enne, et neil on suur
kogudus. See aga ei olnud põhjus, miks ma kutse vastu võtsin.
Lähen sinna, kuhu Issand käsib mul minna.
Jõudsin kirikusse 10 minutit enne algust - kohal oli vaid 8 inimest.
Küsisin pastorilt: "Mis koguduse liikmetega juhtunud on?" -
"Meil olid hiljuti väiksed kaod."
Koosoleku alguseks oli asi pisut "parem" - kohal oli 15 inimest.
Näis, nagu vaenlane üritaks mind mõnitada ja öelda:
"Nägid nii palju vaeva, paastusid, palvetasid, aga kõik see on asjatu."
Ütlesin Issandale: "Ma lähen ja teenin neid 15 inimest nii,
nagu neid oleks 15 000."
Nii ma teenisin ja õpetasin ning pärast jutlust juhatati minu ette
üks naine, et ma palvetaks tema pärast.
Nägin kohe, et see naine on kurjast vaimust vaevatud.
Sain teada, et ta võttis hiljuti vastu Jeesuse oma Päästjaks,
aga kõik oli talle alles uus. Ütlesin talle, et palvetan ta eest.
Sõitlesin palves kurja vaimu, kes teda vaevas.
Ta kukkus kohe põrandale ja Jeesus täitis ta väeliselt Püha Vaimuga
Ta tõusis põrandalt, rääkis keeltes, prohveteeris ja tal oli imeline
kohtumine Issandaga. Ta rääkis mulle hiljem, et ta nägi kaht jalga, mis
tulid tema poole ja mille sees olid augud. See mees kandis kuube ja
täitis ta Püha Vaimuga. Naine oli üle 40 a vana. Kui ta järgmisel
hommikul ärkas ja õue läks, nägi ta esimest korda, et taevas on sinine.
Senini oli ta arvanud, et taevas on alati hall.
Kui Issand täitis ta oma Vaimuga, kadus kogu hall loor ja ta hakkas
nägema end nii, nagu Issand teda nägi.
Sama kogemus on paljudel moslemitel, see naine oli ka moslem.
Jah. Paljud Araabia inimesed, kes tõeliselt pöörduvad, võtavad
Jeesuse Päästjana vastu ning täituvad Vaimuga, vabanevad hallist
loorist oma elus ja elavad seejärel Jumala määratud täiuses.
Kui tundlikuks sa vaimumaailma osas muutud, kui sa paastud?
Paastudes ja Issandat otsides muutub vaim väga tundlikuks, erksaks
ja inimene tajub seda, mis muidu jääks märkamata. Saad kätte
õnnistusi, mis muidu sinust lihtsalt mööduksid. Vaimuanded, mis muidu
vaid vähesel määral töötavad, tulevad väga teravalt esile.
Kas see muudab sind ka inglite suhtes tundlikumaks?
Jah, see maailm avaneb su ees. Olen kindel, et igaüks võib sellesse
prohvetlikku sfääri siseneda. See ei tähenda, et oled prohvet, aga
sa võid seda sfääri kogeda. Kui otsid Issandat paastus ja palves,
avanevad su vaimusilmad. Nagu Eliisa teenril, kes nägi prohveti viisil
vaimulikku sfääri ning neid ümbritsevat inglite armeed.
Ingel teatas sulle kord rahva seas olevast skeptikust, kes ühtki sinu
sõna ei uskunud. Räägi sellest.
Teenisin ühes Lõuna-California kirikus ja Püha Vaimu käsul palusin
inimestel oma rahakotid üles tõsta, et saaksime rahaasjades läbimurret
paluda. Nägin nimelt ingleid, kes saabusid külluslike andidega.
Inimesed tõstsidki rahakotid üles. Pärast teenistust ütles üks inimene
mulle, et see oli kõige tobedam asi, mida ta eales on näinud.
Ometi ta tegi, nagu teised. Aasta pärast läksin sinna tagasi ja see
mees ootas mind, et öelda: "Aasta tagasi olin suure surve all.
Mul on üheksa last. Viimased 8-9 kuud olin olnud töötu ja ülisuurtes
rahalistes raskustes. Rahakoti üles- tõstmine oli minu jaoks väga tobe,
aga oma meeleheites tegin seda." - "Olen selle üle väga rõõmus, sest
koosolekul oli Issanda ingel, kellel oli sinu jaoks kõik vajalik."
"Jah. Juba mõne päeva pärast sain tööd sadamatöölisena. Mulle maksti
44 naela tunnis ja lubati nii palju ületunde teha, kui soovin.
Minu ülisuured rahaprobleemid lahenesid mõne nädalaga."
Kas siin on ka praegu ingel?
Jah. Ingel on siin, et aidata tervenemise teenistusel.
Jeesus on tervendaja, kuid ingel aitab võidmisel levida.
See levib nii paljudeni.
Palun, et sa mõne aja pärast paluksid vaatajate pärast.
Uskumatu! Sa eirad gravitatsiooni- ja loodusseadusi.
Kord pidi üks auto sulle otsa sõitma. Sellest aga kuuleme mõne
aja pärast. Jää meiega.
Naaseme varsti saatesse.
Üks uus inimene, juutide ja paganate ühendumine üheks uueks inimeseks.
Need kaks saavad Jeshuas üheks.
Kui juudid ja kristlased saavad Jeesuses ja Kristuses üheks,
kogeme Jumala liikumist, mida pole varem olnud.
Kui tahad kogeda Jumala Vaimu vägevat puudutust,
Jumala armastuse ja väe puudutust,
siis ava meie koduleht ja uuri rohkem ühest uuest inimesest.
Naaseme saatesse: "See on üleloomulik!"
Siin Sid Roth ja Steven Brooks.
Steven, sa teed mind kadedaks.
Sul on ingel nimega Goodness, kes aitab sind, kui reisid meie riigis.
Räägi üks lugu temast.
See ingel on mind palju aidanud. Olen reisinud kõikjal Ameerikas ja
ta on olnud nendel reisidel minuga. Toon näite. Teenisin Miamis Floridas
ja pärast teenistust kiirustasime lennujaama, sest orkaan oli tulemas.
Jõudsime isegi pisut varem kohale, kuid lennujaamas oli suur segadus.
Tuhanded soovisid enne orkaani linnast põgeneda.
Läksime oma lennu värava juurde. Teenindaja ütles: "Kõik on juba
lennukis peale teie. Peate kohe lennukile minema."
Ütlesin, et minu naist pole veel. Ta otsis, kust saab head kohvi.
Teenindaja aga käskis meil kohe peale minna, et mitte maha jääda.
Ütlesin: "Ma ei jäta oma naist maha". Aga siis ta saabuski.
Teenindaja lausus: "Nüüd minge lennukile, kõik neli.
Aga kus üks on?" Vastasin: "Meid ei olegi rohkem."
Naine väitis, et paberil on kirjas neli. Ütlesin, et kõik on kohal.
Ta küsis: "Kes on Steven Brooks? - "Mina". - "Kes on Kelly Brooks?"
- "Minu naine." - "Abigail Brooks?" - "Minu tütar, me oleme kõik siin."
Teenindaja ütles: "Ei, siin seisab, et Goodness Brooks on teiega."
Arvasin, et see on juba tipp, aga siis kuulsin juhtumist Saksamaal.
Olime Saksamaal teel kirikusse, autojuht oli luterlane, kes
ei rääkinud inglise keelt. Mina ei osanud saksa keelt. Istusin juhi
kõrval, mu tütar oli tagaistmel.
Äkki lähenes kõrvalteelt auto, mis eiras nii "Anna teed" kui Stop-märki
ning tuli otse meie rajale, meil polnud kuhugi minna. Valmistusime
kokkupõrkeks. Teine auto lisas kiirust, sõitsime paremal rajal.
Kokkupõrke asemel aga sisenes teine auto meie autosse ja sulas sellega
üheks. Nägin teise auto juhti, nägin, kui paanikas ta oli.
Kummalisel viisil ei toimunud mingit kokkupõrget, polnud ühtki mõlki ega
katkist klaasi. Sõitsime koos u 70-80 jardi ja siis teine auto keeras ära.
Kokkupõrge jäi ära:Jumal saatis just õigel hetkel ingli, et meid päästa.
Kas see oleks nii läinud, kui sa poleks paastunud?
Usun, et lähedane suhe Issandaga hoidis ära suure õnnetuse.
Jumal on saatnud mitmel korral ingleid mind päästma.
Oli aeg, kus otsustasid terve päeva palvetada. Su pere oli kodust ära.
Palvetasid 8 tundi. Mis juhtus?
Olin palves 7 tundi ja 58 minutit, lugesin Sõna, mõtisklesin sellest.
Siis nägin oma naist õues, teadsin, et kahe minutiga on ta toas.
Terve päeva jooksul ei olnud mul ühtki nägemust ega terakestki
võidmist, vaid lihtsalt tore osadus. Nende kahe minuti jooksul aga hakkas
Issand kõnelema. Ütlesin Talle: "Olin 8 tundi siin, miks Sa alles
nüüd räägid?" Issand vastas: "Mulle nii meeldis olla sinuga
osaduses. Tahtsin, et sa ei lahkuks. Seepärast räägin alles nüüd."
Uskumatu, et universumi Looja armastab nii väga osadust meiega.
Ütle veel, mida Issand ütles?
Ta ütles: "Rääkisin alles viimasel kahel minutil, sest kui oleksin seda
varem teinud, siis oleksid sa pärast seda juba lahkunud. Mulle meeldib
sinu seltskond ja seepärast tahtsin sinuga koos olla võimalikult kaua."
Steven, sa rääkisid enne tervendus- inglist. Ma tunnen, et ta on praegu
siin. Usun, et on aeg palvetada.
Kogen kuumust ja Issanda auhiilgust.
Räägin neile, kellel on vaimsed probleemid. Nagu võib olla haige
meie ihu, nii võib olla ka vaim. Käsin vaimuhaigusel Jeesuse nimel
lahkuda. Lahku inimestest just nüüd. Tänu, Jeesus!
Issand tervendab praegu ka neid, kellel on lülisammas kõver. Kui sa
kannatad selle all, siis tõsta käed üles. Kuumus läbib su selga.
Käsin seljal olla jälle sirge. Kõik närvid, sidemed ja lülid saagu
korda Jeesuse nimel! Kiitus Jumalale! Võidmine voolab.
Mul oleks veel palju küsida, aga usun, et Jumal pole veel lõpetanud.
Usun, et kurdid hakkavad kuulma Jeesuse nimel. Ja kõik seljahädad
saavad korda. Mõnedel on suured valud puusas või sõrmedes - artriit.
Kui hakkate kõndima, siis selgub, et valu ei ole enam. Midagi veel?
Kinnitan, et kurdid saavad terveks. Vilin kõrvus kaob.
Mõnedel on see 20 aastat olnud. See kaob nüüd. Kuulmine muutub
väga teravaks. Kuulete isegi käekella kõrva juures tiksumas.
Kuulete seda üle pika aja esimest korda.
Viimane põhjus, miks paastuda.
Et Issandale lähemale jõuda. Kõik segajad ja muud hääled kaovad.
Sa kuuled Jumala häält selgemalt kui kunagi varem.
Kuidas loobuda armastusest maailma vastu ja sõlmida armastussuhe
universumi Loojaga, kes ütleb: "Mulle meeldib sinuga koos olla".
Esmalt palu Jeesus oma elu Isandaks. Palu Jumalalt oma patud
andeks ja palu, et Ta aitaks patust võitu saada. Paljud küll pöörduvad
patust, aga siis satuvad jälle selle lõksu. Jumalal on vägi vabastada:
"Olge pühad, sest mina olen püha." Ilma Tema üleloomuliku väeta ei
ei suuda me pühad olla. Kui oled andestust ja vabastust palunud,
siis korda minu järel: "Jeesus on minu Messias ja Issand. Jeesus,
tule minu südamesse elama. Ilmuta mulle ennast. Aita mul käia Sinu
plaanis Jeesuse nimel."
Kui palusid usus, siis Issand kuulis sinu palvet. Ta ootas sind.
Järgmise nädala saates:
Saatekülaline, rahvusvaheliselt tuntud Jumala sulane, võitles
10 aastat salapatuga oma elus. Ta otsis abi kõigist kristlikest
nõustamisviisidest, läbis 12-astmelisi programme.
Miski ei aidanud. Siis aga sai ta ilmutuse Jumalalt, mis muutis ta
elu igaveseks. See ilmutus avab Jumala saladusi, mis teevad Jumala
tõotused sulle kättesaadavaks.
Tõlge: Merle Ajaots